El Centre Díaz Pintado ofereix cursos gratuïts d’Iniciació a la Informàtica
2025-07-24

El Centre Socioeducatiu Díaz Pintado de Burjassot torna a oferir la ciutadania, cursos gratuïts d’Iniciació a la Informàtica. Les classes, de dues hores de durada, començaran a partir del pròxim 14 de setembre, en tres horaris diferents: els dilluns i dimecres de 9 a 11 h, els dimarts i dijous, d’11 a 13 h, i també els dimarts, en horari de vesprada, de 15.30 a 17.30 h.

Les persones interessades han d’arreplegar les sol·licituds de matrícula, i també presentar-les, en la recepció del Centre Díaz-Pintado (Plaça 9 d’Octubre, 11). Una vegada presentades, els interessats entren en llista d’espera i se’ls anirà cridant per ordre de presentació de les mateixes. El Centre Díaz Pintado està obert ininterrompudament, de dilluns a divendres, de 8 a 20 h.

Els cursos de l’horari matutí finalitzaran entre el 10 i l’11 de novembre, mentre que el curs de la vesprada dels dimarts acabarà l’1 de desembre.